CELEX: 32011R0409
Language: lv
Date: 2011-04-27 00:00:00
Title: Komisijas Īstenošanas regula (ES) Nr. 409/2011 ( 2011. gada 27. aprīlis ), ar kuru groza Regulu (EK) Nr. 619/2008, ar ko izsludina pastāvīgu konkursu par eksporta kompensācijām attiecībā uz dažiem piena produktiem

28.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 108/23
            
         KOMISIJAS ĪSTENOŠANAS REGULA (ES) Nr. 409/2011
   (2011. gada 27. aprīlis),
   ar kuru groza Regulu (EK) Nr. 619/2008, ar ko izsludina pastāvīgu konkursu par eksporta kompensācijām attiecībā uz dažiem piena produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 161. panta 3. punktu, 164. panta 2. punkta b) apakšpunktu un 170. pantu saistībā ar tās 4. pantu,
   tā kā:
   
               (1)
            
            
               Ar Komisijas Regulu (EK) Nr. 619/2008 (2) tika izsludināts pastāvīgs konkurss par eksporta kompensācijām attiecībā uz dabisko sviestu blokos ar kodu ex ex 0405 10 19 9700, sviesta eļļu tvertnēs ar kodu ex ex 0405 90 10 9000 un sauso vājpienu ar kodu ex ex 0402 10 19 9000, kā arī paredzēti konkursa procedūras noteikumi. Proti, tajā noteikti konkursa posmi, kuru laikā var iesniegt piedāvājumus.
            
         
               (2)
            
            
               Lai atbilstoši reaģētu uz piena tirgus stāvokļa pasliktināšanos 2009. gada sākumā, Regula (EK) Nr. 619/2008 tika grozīta, paredzot divus konkursa posmus mēnesī. Tirgus stāvoklis pēc tam ir būtiski uzlabojies, kas ļauj atkal paredzēt vienu konkursa posmu mēnesī.
            
         
               (3)
            
            
               Tāpēc attiecīgi jāgroza Regula (EK) Nr. 619/2008.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 619/2008 4. panta 2. punkta trešās daļas ievadfrāzi aizstāj ar šādu:
   
      “Katrs konkursa posms beidzas plkst. 13.00 (pēc Briseles laika) mēneša trešajā otrdienā, izņemot:”.
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 27. aprīlī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 168, 28.6.2008., 20. lpp.